ЕВРАЗИЯ ӨКМӨТТӨР АРАЛЫК КЕҢЕШИ

ЧЕЧИМ
2025-жылдын «15» августу                № 2                            Чолпон-Ата шаары 

Евразия экономикалык комиссиясынын Коллегиясынын 
2025-жылдын 14-январындагы № 6 чечимине өзгөртүүлөрдү киргизүү тууралуу

Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимге № 1 тиркеме) 30-пунктуна ылайык, Евразия экономикалык комиссиясынын Коллегиясынын 2025-жылдын 14-январындагы № 6 чечими менен бекитилген «Евразия экономикалык бирлигине мүчө мамлекеттердин бажы органдарынын товарларды классификациялоо боюнча алдын ала кабыл алынган чечимдеринин жыйнагын түзүү» жалпы процессин ишке ашыруунун эрежелерине (мындан ары ‑ Эрежелер) өзгөртүүлөрдү киргизүү зарылдыгы жөнүндө маселелер боюнча Евразия экономикалык бирлигине мүчө мамлекеттердин макулдашылган позициясы тууралуу маалыматты эске алуу менен Евразия өкмөттөр аралык кеңеши чечти: 
1. [bookmark: _GoBack]Евразия экономикалык комиссиясынын Коллегиясы «Евразия экономикалык бирлигине мүчө мамлекеттердин бажы органдарынын товарларды классификациялоо боюнча алдын ала кабыл алынган чечимдеринин жыйнагын түзүү» боюнча жалпы процесске Беларусь Республикасы жана Россия Федерациясынын кошулуу тартибин жүргүзүү мүмкүнчүлүгүн караштыруучу өзгөртүүлөрдү Эрежелерге киргизүү жөнүндө чечимди кабыл алсын, бул өзгөртүүлөр анын ичинде Бажы кодексинин 27 жана 370-беренелерине өзгөртүүлөрдү киргизүүнү караган бөлүгү да камтылып, Евразия экономикалык бирликтин Бажы кодекси жөнүндө 
2017-жылдын 11-апрелиндеги Келишимге өзгөртүүлөрдү киргизүү жөнүндө Протокол күчүнө кирген датадан тартып 6 айдан эрте эмес мөөнөттө ишке ашырылсын.
2. Евразия экономикалык комиссиясынын Коллегиясынын 
2025-жылдын 14-январындагы № 6 чечими ушул Чечимдин 1-пунктуна ылайык Евразия экономикалык комиссиянын Коллегиясынын Эрежелерге өзгөртүүлөрдү киргизүү жөнүндө чечими күчүнө кирген датадан тартып күчүнө кирсин деп белгиленсин.

